கேள்வி: சஜ்ஜன் குமார் - 1984 ஆம் ஆண்டு சீக்கியர்களுக்கு எதிரான நிகழ்வுகள் பற்றி விளக்கவும்.
பதில்: இந்திராகாந்தி படுகொலைக்குப் பின்னர் உருவான 1984 ஆம் ஆண்டு சீக்கியர்களுக்கு எதிரான வன்முறை கலவரத்திற்குத் தொடர்புடையவர் எனக் குற்றம் சாட்டப்பட்டு, இவர் உட்பட ஆறு நபர்கள் மீது நீதிமன்ற விசாரணை நடந்தது. 2013 ஆம் ஆண்டு கட்கட்டூமா மாவட்ட நீதிமன்றத்தில் பல்வான் கோகார், பக்மால், மற்றும் கிர்தாரி லால் ஆகியோருக்கு ஆயுள் தண்டனையும், மகேந்தர் யாதவ், கிஷன் கோகார் இருவருக்கு மூன்று ஆண்டுகள் கடுங்காவல் தண்டனையும் வழங்கி, சஜ்ஜன் குமார் விடுதலை செய்யப்பட்டார்.[http://www.indianexpress.com/news/1984-riots-sajjan-kumar-provoked-mob-to-kill-my-father-witness-tells-court/734249/2 1984 riots: Sajjan Kumar provoked mob to kill my father, witness tells court] இதன்பின்னர், 2013 ஆகஸ்ட் 13 இல் தில்லி நீதிமன்றத்தில் மத்திய புலனாய்வு நிறுவனம் மேல்முறையீடு செய்தது. தொடர் விசாரணைக்குப் பின்னர் 2018 டிசம்பர் 17 இல் இவரின் குற்றம் நிருபிக்கப்பட்டு, ஆயுள் தண்டனை விதித்து தில்லி உயர் நீதிமன்றம் தீர்ப்பளித்தது. அடுத்த நாள் இந்திய தேசிய காங்கிரஸ் கட்சியிலிருந்து விலகினார்.